alexandrainst/scandi-wiki huggingface dataset:
Walter Egan

Walter Eugene Egan (født 2. juni 1881, død 12. september 1971) var en amerikansk golfspiller som deltok i de olympiske lekene i St. Louis i 1904.

Egan ble olympisk mester i golf under OL 1904 i St. Louis. Han var med på det amerikanske laget Western Golf Association som vant lagkonkurransen i golf foran to andre amerikanske lag. Det var kun tre lag, ti mann på hver, som deltok i lagkonkurransen i golf i 1904.

OL-medaljer 
 1904  St. Louis -  Gull i golf, lagkonkurranse USA

Referanser

Eksterne lenker 
 

Golfspillere fra USA
Olympiske mestere for USA
Medaljevinnere under Sommer-OL 1904
Deltakere for USA under Sommer-OL 1904
Golfspillere under Sommer-OL 1904
Liga Sagres 2008–2009

Liga Sagres 2008-09 er den portugisiske ligaens 71. sesong. 16 lag er med. Seriestart var 24. august 2008 og ligaen ble avsluttet 24. mai 2009. FC Porto ble seriemester. De nyopprykkede lagene var Trofense og Rio Ave. Estrela da Amadora og Trofense rykket ned ved sesongslutt.

Tabell

* Estrela da Amadora rykket ned fordi de ikke hadde styr på økonomien, Belenenses unngikk nedrykk.** Siden Porto, vinner av den portugisiske cupen allerede kvalifiserte seg til Mesterligaen, fikk Paços de Ferreira komme med i Europaligaens 3. kvalifiseringsrunde.

Topscorere

Priser
Toppscorer
Nenê

Årets spiller
Bruno Alves

Årets keeper
Beto

Årets dommer
Olegário Benquerença

Referanser 

Liga Sagres
Fotball i 2008
Fotball i 2009
2008 i Portugal
Sport i Portugal i 2009
Nathan den vise

Nathan den vise (tysk Nathan der Weise) er et tysk drama. Det regnes som et av den tyske opplysningsfilosofen og dramatikeren Gotthold Ephraim Lessings hovedverk, og er et mektig idédrama i fem akter om religiøs toleranse. Det utkom i 1779 og ble uroppført 14. april 1783 i Berlin.

Handlingen er lagt til Jerusalem under Det tredje korstog, og skildrer hvordan den vise jødiske kjøpmannen Nathan, den opplyste sultan Saladin og en (først anonym) tempelridder bygger broer mellom jødedom, islam og kristendom. Dets sentrale temaer er vennskap, toleranse, religiøs relativisme, avvisning av mirakler og nødvendigheten av kommunikasjon.

Figuren Nathan er i stor grad basert på Lessings livslange venn, filosofen Moses Mendelssohn. I likhet med Nathan den vise og Saladin, som Lessing lar møte hverandre over et parti sjakk, delte de kjærligheten til dette spillet.

Dramaet var ikke ukontroversielt i kirkelige kretser i sin samtid, og ble senere forbudt av nazistene.

Referanser

Verker av Gotthold Ephraim Lessing
Skuespill fra 1779
Tyske skuespill
Maurycy Gottlieb

Maurycy Gottlieb (født 21. eller 28. februar 1856 i Drohobytsj i Galicia, død 17. juli 1879 i Kraków) var en polsk-jødisk maler. Selv om han bare ble 23 år gammel, etterlot han seg omkring 300 bilder, de fleste likevel ufullendte.

Liv 
Allerede 15 år gammel begynte han å studere malerkunst ved Akademie der bildenden Künste Wien. Siden reiste han til Kraków for å fortsette studiene under Jan Matejko. På grunn av medstudentenes antisemittisme forlot han Kraków etter mindre enn et år, og reiste tilbake til Wien.

Selv om hans tidlige bilder gjerne hadde nasjonalistiske polske motiver, orienterte han seg snart mot jødiske temaer. Hans foreldre hadde i opplysningstidens ånd oppdratt ham ikke-religiøst, men han ønsket å studere sine røtter i den jødiske kulturen.

20 år gammel vant han gullmedalje i en konkurranse i München for maleriet «Shylock og Jessica», etter en scene fra Shakespeares Kjøpmannen i Venedig. Portrettet av Jessica viser Laura Rosenfeld, som Gottlieb ønsket å gifte seg med. Etter at han først hadde blitt akseptert, ble hans frieri likevel avvist, noe som blir ansett som grunnen til hans selvmord. Da han hørte at Laura hadde giftet seg med en annen, satte han seg ut i kulden og frøs ihjel.

Hans bilde «Jesus preker i Kafarnaum» vekket oppsikt, fordi han malte Jesus som rabbiner med sidelokker og bedesjal.

Hans yngre bror Léopold Gottlieb, som også ble maler, ble født fem år etter Maurycys død.

Referanser

Litteratur 
 Nehama Guralnik: In the Flower of Youth: Maurycy Gottlieb. Tel Aviv Museum of Art. Dvir Publishers, Tel Aviv 1991.
 Jerzy Malinowski: Maurycy Gottlieb. Verlag Arkady, Warszawa 1997, ISBN 83-213-3891-7.
 Ezra Mendelsohn: Painting a people: Maurycy Gottlieb and Jewish Art. Brandeis University Press, Hanover, New Hampshire 2002, ISBN 1584651792

Eksterne lenker 
 

Polske malere
Personer fra Drohobytsj rajon i Lviv oblast
Fødsler i 1856
Dødsfall i 1879
Akademie der bildenden Künste Wien

Akademie der bildenden Künste Wien er et statlig kunstakademi i Wien og et av Europas eldste kunstakademier.

Historie
Kunstakademiet ble grunnlagt i 1692 som privatakademi for hofkammermaleren Peter Strudel, etter forbilde av Accademia di San Luca. I 1725 ble akademiet nygrunnlagt av Jacob van Schuppen som K.k. Hofakademie der Maler, Bildhauer und Baukunst. Fra 1754 til 1757 var Paul Troger rektor ved akademiet. I 1772 ble alle de daværende kunstakademiene i Wien slått sammen. Akademiet fikk høyskolestatus i 1872 og universitetsstatus i 1998, men beholdt sitt eksisterende navn.

Kjente studenter og professorer
 Paul Troger (1698–1762)
 Johann Georg Plazer (1704–1761)
 Franz Anton Maulbertsch (1724–1796)
 Karel Postl (1769–1818)
 Joseph Edward von Gillern (1794–1845)
 Eduard Gurk (1801–1841)
 Rudolf von Alt (1812–1905)
 Friedrich von Schmidt (1825–1891)
 Anselm Feuerbach (1829–1880), professor (1873) 
 August Eisenmenger (1830–1907), student 1845, professor 1872
 Otto Wagner (1841–1918)
 Franz Tavella (1844–1931)
 Anton Hlaváček (1846–1926) 
 Rodolphe Ernst (1854–1932) 
 Maurycy Gottlieb (1856–1879)
 Franz Baumgartner (1876–1946)
 Alois Arnegger (1879–1963)
 Clemens Holzmeister (1886–1983)
 Egon Schiele (1890–1918)
 Kamil Hilbert (1891–1895)
 Edwin Grienauer (1893–1964)
 Kurt Weiss (1895–1966)
 Caspar Neher (1897–1962)
 Karl Nieschlag (1909–1975)
 Roland Rainer (1910–2004)
 Heinz Leinfellner (1911–1974)
 Lucas Suppin (1911–1998)
 Ludwig Merwart (1913–1979)
 Sepp Nordegg (1913–1984)
 Joannis Avramidis (*1922)
 Gerhard Swoboda (1923–1974)
 Friedensreich Hundertwasser (1928–2000)
 Gustav Peichl (*1928)
 Anton Lehmden (*1929)
 Ernst Fuchs (*1930)
 Timo Penttilä (*1931)
 Adi Holzer (*1936)
 Harun Farocki (*1944)
 Erich Wonder (*1944)
 Reinhard Puch (*1947)
 Gottfried Helnwein (*1948)
 Martin Kohlbauer (* 1956)
 Hans Scheirl (*1956)
 Andrea Maria Dusl (*1961)
 Daniel Richter (* 1962)
 Helmut Ditsch (* 1962)
 Emmerich Weissenberger (* 1966)
 Gunter Damisch
 Erwin Bohatsch

Eksterne lenker
 

Universiteter i Østerrike
Kultur i Wien
Etableringer i 1692
Utdanningsinstitusjoner etablert i 1690-årene
Manytsj

Manytsj (russisk: Маныч) er ei elv i Rostov oblast, republikken Kalmykia og Stavropol kraj i Russland. Den er ei venstre sideelv til Don, og er 219 kilometer lang, med et nedbørfelt på .

Elva ligger i Manytsjsenkningen, som er oppkalt etter elva og som ofte ses på som grensen mellom Europa og Asia. Hovedelva Manytsj anses vanligvis å begynne i Manytsj-Gudilosjøen. Den renner derfra mot nordvest, passerer byen Proletarsk, og munner ut i Don ved Manytsjskaja, øst for byen Rostov-na-Donu. Ifølge andre kilder regnes imidlertid starten på Manytsj-elva fra stedet hvor tilløpselva Kalaus munner ut i Manytsjsenkningen og deler seg i en bifurkasjon, i Vestre Manytsj som renner mot nordvest og munner ut i Manytsj-Gudilosjøen, og Østre Manytsj som renner mot sørøst, og som ved høy vannføring munner ut i elva Kuma som renner til Det kaspiske hav. Regnet fra Kalaus' munning er Manytsj 420 km lang.

Gjennom Nevinnomyssk-kanalen og Jegorlyk i blir vann fra elva Kuban ledet inn i Manytsj. For øvrig kommer mesteparten av vannføringen i Manytsj fra snøsmelting.  Vannet fra elva brukes til irrigasjon i svært stor utstrekning.

Før byggingen av reservoarer som Proletarsk-, Ust-Manytsj- og Veselyj-reservoarene i Manytsjsenkningen, og reguleringen av Don gjennom det 2700 km² store Tsimljansk-reservoaret, kunne Manytsj skifte løp flere ganger i løpet av året. Ved sterkt regnfall i Kaukasus rant vannet fra Kalaus østover mot Det kaspiske hav, og ved høy vannføring i Don kunne vannet herfra bli presset opp til 100 kilometer oppover Manytsjsenkningen.

Se også 
 Kuma-Manytsjkanalen

Referanser 

Elver i Rostov oblast
Elver i Kalmykia
Elver i Stavropol kraj
Dons vassdragsområde
Fritt fall

Fritt fall er bevegelse der tyngdekraften står for all akselerasjon. 

Når en gjenstand A kun er påvirket av tyngdekraften fra en gjenstand B, sier man at gjenstand A faller fritt i tyngdefeltet til B. Da har A en akselerasjon lik tyngdeakselerasjonen i feltet til B. Denne akselerasjonen er også lik gravitasjonsfeltstyrken 

 

der M er massen til B,  r er avstanden mellom tyngdepunktene til A og B og G er gravitasjonskonstanten.

Nær havoverflaten på jorda, har g gjennomsnittsverdien . Denne kan regnes ut numerisk ved å finne integralet av en harmonisk varierande funksjon for g med breddegrad som uavhengig variabel, og dele på 180°.

Selv om definisjonen ekskluderer andre krefter som f. eks. luftmotstand, benyttes også uttrykket fritt fall om fall gjennom en atmosfære. I fallskjermhopping og BASE-hopping betegnes aktiviteten mellom utsprang og skjermåpning «frittfall».

Luftsport
Klassisk mekanikk
Bevegelse (fysikk)
Petter Ringen Johannessen

Petter P. Ringen Johannessen (født 24. april 1970 i Fredrikstad). Vokste opp på Kråkerøy i Østfold. Johannessen har helt siden barneårene vært opptatt av andre verdenskrig og særlig hvordan den forløp i Norge.

Han er statsstipendiat fra og med juni 2008. Utnevnelsen ble anbefalt av fagmiljøet rundt Norges Hjemmefrontmuseum og Institutt for forsvarsstudier.

Bokutgivelse 
 Operasjon Polar Bear 6 East, Slepebåtaksjonen i Østfold 1945. Orion forlag, 2004. ISBN 82-458-0661-7

Eksterne lenker 
 regjeringen.no Utnevnelsen i regjeringens forslag til statsbudsjett 2008 (Se Kap. 321)
 Intervju i Fredrikstad Blad 

Statsstipendiater
Norske lokalhistorikere
Norske krigshistorikere
Personer fra Fredrikstad kommune
Bush (band)

Bush var et post-grunge-band etablert i 90-tallet og har solgt over 10 million kopier i USA.  Bandet ble oppløst i 2004 etter å ha gitt fem studioalbum, et remixalbum, samlealbum og konsertalbum. Bush har solgt over 10 millioner kopier i USA mens deres debutalbum solgte seks millioner og deres andre studioalbum solgte tre millioner. Etter at bandet ble oppløst giftet Gavin Rossdale seg med No Doubt-vokalisten Gwen Stefani.

Diskografi

Eksterne lenker 
 
 
 

Britiske rockegrupper
Band etablert i 1992
Alternative rockegrupper
Terte

En terte er et bakverk som er laget av butterdeig. Man kan også kalle bakverk som ikke er laget av butterdeig for terter, som f.eks. bringebær- og jordbærterter. En terte skiller seg ut fra en pai fordi den er åpen ned til fyllet, i motsetning til paien som har et bakt lokk over.

Se også
Pai

Eksterne lenker 
 

Kaker
Finitt verb

Et finitt verb er et verb som bøyes etter person og tempus, og som kan stå alene som verbal i en setning.

På norsk er verb i modusene indikativ, konjunktiv og imperativ finitte. Infinitte verbformer er infinitiv og partisipp. Infinitte verb kan aldri stå alene som verbal i en setning.

Et finitt verb er et verb som er bøyd i enten presens («leser»), preteritum («leste») eller imperativ («les!»). Vanlige setninger inneholder oftest et finitt verb. Følgende setninger er derfor ufullstendige:

«I kveld månen full. Den gamle mannen syk.»

Setninger uten finitt verb forekommer ofte i avisoverskrifter: «Mann (29) full på offentlig sted». I tillegg brukes ofte forkortete utsagn uten verb når sammenhengen gjør det klart hvilket verb som skulle vært brukt. Se på de følgende minidialogene:

1) – Jeg har aldri vært i Kina. – Ikke jeg heller.
2) – Jeg skal invitere mange folk i selskapet mitt. – Men ikke meg? – Jo, deg også, selvfølgelig.

Kilder
Word, grammatikk

Grammatikk

es:Conjugación#Formas personales del verbo
Fylkesvei 5254

Fylkesveg 5254 går mellom Kleppestø og Krokås i Askøy kommune. Veien er 2,8 km lang. Veinavn på strekningen er Kleppevegen.

Frem til 2019 hadde veien betegnelsen fylkesvei 216 (Hordaland).

Kommuner og knutepunkter

  Kleppestø
 Øvre Kleppe
 Nedre Kleppe
 Krokås

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Askøy
Fylkesvei 5258

Fylkesveg 5258 går mellom Juvik og Horsøy i Askøy kommune. Veien er 1,8 km lang. Veinavn på strekningen er Horsøyvegen.

Frem til 2019 hadde veien betegnelsen fylkesvei 218 (Hordaland).

Kommuner og knutepunkter

 Juvik
Endepunkt Horsøy

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Askøy
Steve Harkness

Steve Harkness (født 27. august 1971 i Carlisle) er en tidligere engelsk fotballspiller. Mest kjent er han fra sin tid som venstreback/venstreving i Liverpool FC.

Harkness begynte sin karriere i sin lokale klubb Carlisle United FC i 1988. Han fikk kun 13 kamper for klubben før Liverpool manager Kenny Dalglish kjøpte han for 75 000 pund 17. juli 1989.

Han fikk sin debut for Liverpool 27. august 1991 i hjemmekampen på Anfield mot Queens Park Rangers FC i en kamp Liverpool vant 1–0 etter mål av Dean Saunders. Hans første mål kom først 29. april 1995 i bortekampen mot Norwich City FC på Carrow Road i en kamp Liverpool vant 2–1.

Harkness tilbragte totalt 10 år i Liverpool, hvor han spilte totalt 139 kamper, og scoret tre mål. I denne tiden var han på utlån to ganger i henholdsvis Huddersfield Town AFC og Southend United FC.

I 1999 signerte han for SL Benfica hvor han kun ble i fem måneder før han ble hentet til Blackburn Rovers FC. 

Han spilte også for Sheffield Wednesday FC og Chester City FC før han la støvlene på hylla i 2002.

Referanser

Eksterne lenker 
 
 Profil på LFChistory.net
 Profil på sporting-heroes.net

Engelske fotballspillere
Fotballspillere for Carlisle United FC
Fotballspillere for Liverpool FC
Fotballspillere for Huddersfield Town FC
Fotballspillere for Southend United FC
Fotballspillere for SL Benfica
Fotballspillere for Blackburn Rovers FC
Fotballspillere for Sheffield Wednesday FC
Fotballspillere for Chester City FC
Personer fra Carlisle
Fylkesvei 5256

Fylkesveg 5256 går mellom Lavik og Erdal i Askøy kommune. Veien er 3,0 km lang. Veinavn på strekningen er Erdalsvegen.

Frem til 2019 hadde veien betegnelsen fylkesvei 217 (Hordaland).

Kommuner og knutepunkter

 Lavik
Steinrusten
 Erdal

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Askøy
Fylkesvei 5262

Fylkesveg 5262 går mellom Heiavatnet og Breivik i Askøy kommune. Veien er 3,9 km lang.

Frem til 2019 hadde veien betegnelsen fylkesvei 220 (Hordaland).

Kommuner og knutepunkter

 Heiavatnet
Davanger
Endepunkt Breivik

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Askøy
Fylkesvei 5264

Fylkesveg 5264 går mellom Kjerrgarden og Berland i Askøy kommune. Veien er 3,7 km lang.

Frem til 2019 hadde veien betegnelsen fylkesvei 222 (Hordaland).

Kommuner og knutepunkter

 Kjerrgarden
Træet vei til Nordre Haugland og Heggernes
Endepunkt Berland

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Askøy
Østsamiske språk

Østsamiske språk er en undergruppe av samiske språk, som igjen er en undergruppe av den uralske språkfamilien. Den andre undergruppa av samiske språk er vestsamiske språk.

Fire østsamiske språk snakkes i dag:
Enaresamisk
Skoltesamisk/østsamisk
Kildinsamisk
Tersamisk

To øvrige østsamiske språk har dødd ut:
Akkalasamisk (utdødd 2003)
Kemisamisk (utdødd ca. 1850)
Fylkesvei 5252

Fylkesveg 5252 går mellom Bakarvågen og Florvågøy i Askøy kommune. Veien er 1,4 km lang.

Frem til 2019 hadde veien betegnelsen fylkesvei 215 (Hordaland).

Kommuner og knutepunkter

 Bakarvågen
Endepunkt Florvågøy

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Askøy
Finsk-permiske språk

Finsk-permiske språk er en av de største greinene av finsk-ugriske språk. De deles igjen inn i permiske og østersjøfinske språk språk. Disse to undergruppene skilte seg fra hverandre rundt 2000 f.Kr.

Tidligere trodde man på eksistensen av en finsk-volgaisk språkgruppe. Denne hypotesen er idag forkastet, og de «finsk-volgaiske språk» regnes idag dels til de østersjøfinske språkene (mordvinske språk) og dels til de permiske språk.
Finsk-volgaiske språk

Finsk-volgaiske språk utgjør en undergruppe av finsk-ugriske språk. De finsk-volgaiske språka skilte seg fra de andre finsk-permiske språka rundt 2000 f.Kr., og består i dag av de tre undergruppene volgafinske språk, østersjøfinske språk og samiske språk. De to sistnevnte blir ofte gruppert sammen under finsk-samiske språk.

Østersjøfinske språk
Permiske språk
Finsk-samiske språk

Finsk-samiske språk er en hypotetisk undergruppe av finsk-permiske språk i den uralske språkfamilien. Gruppen består av 22 språk som videre klassifiseres enten som samiske språk eller som østersjøfinske språk.
Krattbærmåler

Krattbærmåler (Eulithis testata) er en sommerfugl i gruppen av de egentlige målere  (Geometridae). Denne arten, som er svært variabel i fargen, finnes over det meste av Norge.

Utseende 
En middelsstor (vingespenn 25 – 35 mm), slank måler. Forvingenes grunnfarge varierer fra lyst gul til ganske mørkt rødbrun. Forvingen er på lyse eksemplarer er den vanligvis litt mørkere ved roten. I midten har den et bredt tverrbånd (vanligvis litt mørkere på farge enn resten av vingen) som har en markert knekk eller vinkel midt på. Tverrbåndets innerkant er rettlinjet V-formet, ytterkantet noe mer avrundet og litt bølgete. Båndet er omtrent en og en halv gang så bredt ved forkanten som ved bakkanten. Vingespissen har en hvit skråstrek, området bak denne er mørkere enn resten av ytterkanten. Bakvingen er silkeaktig gråhvit. Larven er lang og tynn, naken, blekt brun med en mørkere ryggstripe.

Levevis 
Krattbærmåleren lever i skog og på heier. Larven kan finnes på mange ulike busker og løvtrær, blant andre selje, osp, bjørk, blåbær, blokkebær og røsslyng. De voksne målerne flyr om natten i juli – august, men skremmes også lett opp om dagen.

Utbredelse 
Arten finnes i nesten hele den palearktiske sone og i store deler av Nord-Amerika. I Norge er den funnet i alle fylker bortsett fra Finnmark.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Eulithis testata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1761
Dyr formelt beskrevet av Carl von Linné
Altay (Altay)

Altay (kinesisk: 阿勒泰; pinyin: Ālètài; uigur: قۇمۇل / Altay) er en by og et byfylke i prefekturet Altay i den autonome region Xinjiang i Folkerepublikken Kina. I 1999 hadde det et folketall på  innbyggere, hvorav selve byen i 2007 anslås å ha et folketall på .

Kulturminner
Steinfigurene og steinkistegravene i Qiemuer Qieke (Qiemu'er Qieke shiren ji shiguan muqun, 切木尔切克石人及石棺墓群) ble i 2005 oppført på Folkerepublikken Kinas liste over kulturminner. 

Administrative enheter
Storkommuner  (镇 zhèn):
 阿苇滩镇 Aweitan zhèn, 红墩镇 Hongdun zhèn
Kommuner (乡 xiāng''):
 阿拉哈克乡 Alahake xiāng, 巴里巴盖乡 Balibagai xiāng, 汗德尕特蒙古族乡 Handegatemengguzu xiāng, 喀拉希力克乡  Kalaxilike xiāng, 拉斯特乡 Lasite xiāng, 切尔克齐乡 Qieerkeqi xiāng, 切木尔切克乡 Qiemuerqieke xiāng, 萨尔胡松乡 Saerhusong xiāng

Samferdsel

Luftfart
Byen betjenes av Altay lufthavn.

Vei
Kinas riksvei 216 og Kinas riksvei 217 går til Altay.

Referanser

Eksterne lenker 
  
 Kart
 Qiemuer Qieke Mass Graves

Byer i Xinjiang
Byfylker i Xinjiang
Capgemini

Capgemini S.A. er et fransk IT-konsulentselskap grunnlagt i 1967 av Serge Kampf. Selskapet har over 320 000 ansatte i omtrent 50 land med hovedkontor i Paris, der selskapet er børsnotert. Capgemini hadde en samlet omsetning på 18,16 milliarder euro i 2021.

Forretningsområder 
Capgemini gruppen bistår selskap med utvikling i forretning og teknologi: 
Capgemini Invent driver innen Management Consulting.
Technology services utformer og integrerer teknologiløsninger.
Insights and Data Services utformer kundens datastrategi og bistår med anlyse.
Sogeti utvikler og tester programvare.
Idean leverer tjenester innen blant annet service design og UX
Capgemini Engineering bistår kunder med å utvikle morgendagens produkter og tjenester.

Sektorer 
Capgemini opererer innen følgene sektorer:
Produksjon, detaljhandel og distribusjon
 Generell produksjon
 Bilindustri
 Høyteknologi
 Fly – og forsvarsindustri
 Konsum
 Handel
 Distribusjon

Forvaltning og offentlig sektor
 Offentlig finans og skatt
 Offentlig sikkerhet
 Lokal og regional forvaltning
 Helseforetak
 Forsvar

Finansielle tjenester
 Investeringsbanker
 Banktjenester
 Allmenn økonomi
 Forsikring
 Cards & Payments

Energi, infrastruktur og kjemisk industri
 Kjemisk industri
 Kraftindustri
 Infrastruktur, elektrisitet og gass
 Olje og gass
 Vann og avløp
 Gruveindustri

Telekom, media og nettverk
 Telekom
 Media
 Underholdningsindustri

Helsesektor
 Pharmateknologi
 Medisinsk apperatur
 Landbrukskjemi
 Bioteknologi

Øvrige tjenester
 Handelstjenester
 Reise og transport

Oppkjøp og historikk 
Blant oppkjøpene er Sesa i Frankrike (1987), Hoskyns i Storbritannia (1990), Volmac i Nederland (1992) og Programator i Skandinavia (1992). 

I løpet av 1990-årene utvidet gruppen sine rådgivningstjenester gjennom oppkjøp av United Research i 1990 og Mac Group i 1991 i USA, Gruber Titze and Partners i 1993 og Bossard i 1997 i Europa. 

Oppkjøpet av Ernst & Young Consulting i mai 2000 tredoblet størrelsen på virksomheten i Nord-Amerika og økte selskapets størrelse i andre regioner som Tyskland. 

Oppkjøpet av Transiciel i desember 2003 førte til at gruppen fordoblet størrelsen på Sogeti. I 2010 ble IBX Group AB kjøpt opp av Capgemini.

Oppkjøpet av franske Altran (2019) ga Capgemini bred bransjekompetanse med over 50 000 ansatte innenfor fagfeltet.

Capgemini Norge
Capgemini-gruppen har vært representert i Norge siden 1987 og har over to tusen ansatte. Capgemini Consulting, Sogeti Norge AS, Capgemini Invent, Capgemini Engineering og Idean er en del av Capgemini-gruppen i Norge. Capgemini Norge AS driver innen teknologi, rådgivning og outsourcing. Hovedkontoret ligger på Skøyen i Oslo. Capgemini har også kontorer i Bergen, Fredrikstad, Stavanger, Lillehammer, Trondheim, Sandefjord og Kristiansand.
Capgemini er blant Norges 400 største selskaper.

Eksterne lenker 
 

Franske IT-selskaper 
IT-konsulentselskaper
Etableringer i 1967